(2)

Turpmāk norādītās ar kopējo zivsaimniecības politiku saistītās regulas ir novecojušas, lai arī formāli tās vēl aizvien ir spēkā: — Padomes Regula (EEK) Nr. 31/83 (1982. gada 21. decembris) par kopīgiem pagaidu pasākumiem, lai pārstrukturētu piekrastes zvejniecības nozari un akvakultūru (2). Minētā regula vairs nav spēkā, jo tā attiecās uz Kopienas finansējumu 1982. gada ieguldījumu projektiem; — Padomes Regula (EEK) Nr. 3117/85 (1985. gada 4. novembris), kas nosaka vispārīgus noteikumus kompensācijas nodrošinājumu piešķiršanai attiecībā uz sardīnēm (3). Minētā regula vairs nav spēkā, jo to bija paredzēts piemērot pārejas periodā pēc Spānijas pievienošanās Eiropas Kopienām; — Padomes Regula (EEK) Nr. 3781/85 (1985. gada 31. decembris), ar ko paredz pasākumus, kuri veicami attiecībā uz uzņēmējiem, kas neievēro dažus ar zveju saistītus noteikumus Spānijas un Portugāles iestāšanās aktā (4). Minētā regula vairs nav spēkā, jo to bija paredzēts piemērot pārejas periodā pēc Spānijas pievienošanās Eiropas Kopienām; — Padomes Regula (EEK) Nr. 3252/87 (1987. gada 19. oktobris) par pētījumu koordinēšanu un veicināšanu zivsaimniecības nozarē (5). Minētā regula vairs nav spēkā, jo attiecīgos jautājumus patlaban reglamentē Padomes Regula (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (6); — Padomes Regula (EEK) Nr. 3571/90 (1990. gada 4. decembris), ar ko ievieš dažādus pasākumus attiecībā uz kopējās zivsaimniecības politikas īstenošanu bijušajā Vācijas Demokrātiskajā Republikā (7). Minētā regula vairs nav spēkā, jo to bija paredzēts piemērot pārejas periodā pēc Vācijas apvienošanās; — Padomes Regula (EEK) Nr. 3499/91 (1991. gada 28. novembris), ar ko paredz Kopienas sistēmu pētījumiem un ievadprojektiem saistībā ar zvejas resursu saglabāšanu un apsaimniekošanu Vidusjūrā (8). Minētā regula vairs nav spēkā, jo attiecīgos jautājumus patlaban reglamentē Padomes Regula (EK) Nr. 1967/2006 (2006. gada 21. decembris), kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (9); — Padomes Regula (EK) Nr. 1275/94 (1994. gada 30. maijs) par noteikumu pielāgošanu, kas paredzēti Spānijas un Portugāles Pievienošanās akta nodaļās par zvejniecību (10). Minētā regula vairs nav spēkā, jo to bija paredzēts piemērot pārejas periodā pēc Spānijas pievienošanās Eiropas Kopienām; — Padomes Regula (EK) Nr. 1448/1999 (1999. gada 24. jūnijs), ar ko ievieš pagaidu pasākumus zvejas sakārtošanai Vidusjūrā un groza Regulu (EK) Nr. 1626/94 (11). Minētā regula vairs nav spēkā, jo attiecīgos jautājumus patlaban reglamentē Regula (EK) Nr. 1967/2006; — Padomes Regula (EK) Nr. 300/2001 (2001. gada 14. februāris), ar ko izveido pasākumus piemērošanai 2001. gadā mencu krājumu atjaunošanai Īrijas jūrā (ICES VIIa zona) (12). Minētā regula vairs nav spēkā, jo to bija paredzēts piemērot laikposmā, kas jau ir beidzies; — Padomes Regula (EK) Nr. 2561/2001 (2001. gada 17. decembris), kuras mērķis ir veicināt to zvejas kuģu un zvejnieku pārorientēšanu, kas līdz 1999. gadam bija atkarīgi no zvejas nolīguma ar Maroku (13). Minētā regula vairs nav spēkā, jo valsts flotes konversijas plāni, uz kuru tā attiecās, vairs nav spēkā; — Padomes Regula (EK) Nr. 2341/2002 (2002. gada 20. decembris), ar ko attiecībā uz konkrētiem zivju krājumiem un zivju krājumu grupām 2003. gadam nosaka zvejas iespējas un ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (14). Minētā regula vairs nav spēkā, jo tā bija paredzēta 2003. gadā veikto zvejas darbību pārvaldībai; — Padomes Regula (EK) Nr. 2372/2002 (2002. gada 20. decembris), ar ko ievieš īpašus pasākumus kompensāciju izmaksai Spānijas zivsaimniecības, gliemeņu un akvakultūras nozarē, ko skārusi naftas noplūde no tankkuģa “Prestige” (15). Minētā regula vairs nav spēkā, jo ir beidzies valsts kompensācijas programmas darbības termiņš, uz kuru tā attiecās; — Padomes Regula (EK) Nr. 2287/2003 (2003. gada 19. decembris), ar ko attiecībā uz konkrētiem zivju krājumiem un zivju krājumu grupām 2004. gadam nosaka zvejas iespējas un ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (16). Minētā regula vairs nav spēkā, jo tā bija paredzēta 2004. gadā veikto zvejas darbību pārvaldībai; — Padomes Regula (EK) Nr. 52/2006 (2005. gada 22. decembris), ar ko 2006. gadam nosaka zvejas iespējas un ar tām saistītos nosacījumus konkrētiem zivju krājumiem un zivju krājumu grupām, kuri piemērojami Baltijas jūrā (17). Minētā regula vairs nav spēkā, jo tā bija paredzēta 2006. gadā veikto zvejas darbību pārvaldībai.